**MEGBÍZÁSI SZERZŐDÉS**

**(tervezet)**

amely létrejött egyrészről **Alsónána Község Önkormányzata** (7147 Alsónána, Kossuth u. 27., adószám: 15414045-2-17, képviseli: Kis Istvánné polgármester), mint **Megbízó**,

másrészről **Kosztelnik Mihály** (7140 Bátaszék, Arany János utca 13., nyt. szám: 2329617, adószám: 62678366-1-37, számlaszám: 71800288-10104019), mint **Megbízott** – továbbiakban együttesen Felek – között az alábbi feltételek szerint:

1. Megbízó megbízza Megbízottat, Megbízott pedig elvállalja a szerződés időtartama alatt az alábbi munka- és tűzvédelmi feladatok elvégzését:
	1. Munkavédelem körében:
	2. munkavédelmi szabályzat elkészítése és felülvizsgálata, továbbá a munkavédelem körébe eső megbízói utasítások, dokumentációk elkészítése,
	3. munkahelyi kockázatértékelési dokumentáció karbantartása, és indokolt esetben, de legalább 3 évenkénti felülvizsgálata,
	4. évente egy alkalommal Megbízóval előre egyeztetett időpontban munkavédelmi oktatás megtartása és dokumentálása,
	5. igény szerint tanácsadás, tájékoztatás a Megbízót érintő munkavédelmi kérdésekben.
	6. Megbízott köteles rendszeresen meggyőződni arról, hogy Megbízónál a munkakörülmények, munkaeszközök, technológiák megfelelnek a követelményeknek, Megbízó alkalmazottai megtartják a rájuk vonatkozó munkavédelmi előírásokat. Megbízott kötelessége az észlelt szabálytalanságok haladéktalan jelzése, írásos dokumentálása, javaslattétel azok megszüntetésére.
	7. munkabalesetek kivizsgálása, dokumentálása, az ehhez kapcsolódó nyilvántartások vezetése.
	8. Tűzvédelem körében:
	9. tűzvédelmi szabályzat elkészítése és felülvizsgálata, továbbá tűzveszélyességi osztályba sorolás,
	10. tűzriadó terv elkészítése,
	11. az évente egy alkalommal tűzvédelmi oktatás megtartása, gyakoroltatása és dokumentálása,
	12. évente Megbízóval előre egyeztetett időpontban tűzvédelmi ellenőrzés megtartása, a szabálytalanságok haladéktalan jelzése, írásos dokumentálása, javaslattétel azok megszüntetésére.,
	13. szakhatósági ellenőrzéseken való részvétel, Megbízó érdekeinek képviselete, illetve az ellenőrzés után az esetlegesen feltárt hiányosságok megszüntetésében való közreműködés az előírt határidőn belül,
	14. tűzoltó készülékek felülvizsgálatának figyelemmel kísérése.
2. Jelen szerződés 2017. január 1. napjától határozatlan időre szól.
3. Megbízott köteles a szerződés teljes időtartama alatt Megbízóval kapcsolatot tartani, részére adatot szolgáltatni. Megbízó részéről a kapcsolattartásra kijelölt személy:

Farkas András közterület-felügyelő

tel.: 74/591-506

e-mail: kozterulet@bataszekph.hu

1. Megbízott kijelenti, hogy rendelkezik az 1. pontban meghatározott feladatok elvégzéséhez jogszabály szerint előírt végzettséggel, szakképesítéssel, vagy szakképesítéssel rendelkező személy foglalkoztatását vállalja. Megbízott a szerződés teljesítése során személyesen köteles eljárni, igénybe veheti azonban más személy közreműködését is, ha az a megbízás jellegével együtt jár, vagy Megbízó ahhoz hozzájárul. Megbízott a jogosan igénybe vett személyért úgy felel, mintha a munkát maga végezte volna el, illetve az ügyet maga látta volna el.
2. Megbízott köteles a jogszabályi előírásoknak, illetve a szakmai szabályoknak megfelelő tevékenységet végezni, biztosítani, hogy valamennyi intézkedés megtételre kerüljön.
3. Megbízó vállalja, hogy
	1. a meghatározott napon és időpontban munkavállalói részvételét biztosítja a munka- és tűzvédelmi oktatáson,
	2. a munkavállaló balesetéről haladéktalanul tájékoztatja Megbízottat és megkezdi a baleset körülményeinek vizsgálatát.
4. Felek megállapodnak abban, hogy Megbízó a szerződés 1. pontjában rögzített feladatok ellátásáért bruttó 2 750 Ft/fő/év díjat köteles fizetni Megbízott számlája alapján. A megbízási díjra vonatkozó számlát Megbízott adott év június 1., illetve december 1. napjáig nyújtja be, melyhez csatolja az adott időszakban végzett tevékenységéről készített írásos beszámolót (teljesítésigazolás). A számla Megbízóhoz történő beérkezését, és a teljesítés igazolás elfogadását követően a számla összegét Megbízó 30 banki munkanapos átutalási határidővel átutalja Megbízott részére. Megbízó adott év január 1-jén érvényes mindenkori foglalkoztatotti létszámát az 1. függelék tartalmazza.
5. Megbízott köteles a Megbízó utasításai szerint eljárni. Ha a Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni. Amennyiben Megbízó utasításához e figyelmeztetés ellenére ragaszkodik, az utasításból eredő károk őt terhelik.
6. Megbízott a jelen szerződésből eredő hibás teljesítéséért felelősséggel tartozik. A Megbízott teljes körű kártérítési felelősséggel tartozik az olyan kár tekintetében – különösen munkavédelmi, tűzvédelmi bírság esetén – amely bizonyíthatóan Megbízott mulasztása, vagy szerződésszegő magatartása miatt következett be.
7. A szerződést bármely fél 60 napos felmondási idővel indokolás nélkül felmondhatja. Megbízó azonnali hatállyal jogosult a szerződés felmondására, ha Megbízott ismételt felszólítást követő 30 napon belül sem tesz eleget a szerződésben foglalt kötelezettségeinek. Szerződés felmondásakor a Felek elszámolnak egymással, ennek keretében Megbízott köteles Megbízónak kiadni mindazt, amihez a szerződés teljesítése során jutott, és a szerződés teljesítéséhez nem volt szükséges.
8. A szerződés alapján Megbízó részére elkészített tűzvédelmi-, és munkavédelmi szabályzat, kockázatértékelés, egyéb dokumentáció harmadik személy részére (kivéve a hivatalos ellenőrző szervek) át nem adható, nyilvánosságra nem hozható. Megbízott kötelezi magát, hogy a munkavégzés során szerzett információkat, dokumentumokat bizalmasan kezeli, azokat csak a Megbízó részéről kijelölt vezetőnek adja át.
9. Felek a közöttük létrejött szerződésből fakadó vitákat először egymás közötti egyeztetéssel kísérlik meg rendezni, és amennyiben ez nem vezet eredményre, úgy a Szekszárdi Járásbíróság illetékességét kötik ki.
10. Jelen szerződésben nem szabályozott kérdésekben a Polgári Törvénykönyv rendelkezései az irányadóak.
11. A felek a megállapodást, mint akaratukkal mindenben megegyezőt jóváhagyólag írták alá.

**Alsónána,** 2017.

 **Megbízó Megbízott**

**Alsónána Község Önkormányzata Kosztelnik Mihály**

 **Kis Istvánné**

 polgármester

Jogilag ellenjegyzem:

**Kondriczné dr. Varga Erzsébet**

 jegyző

Pénzügyileg ellenjegyzem:

 **Mórocz Zoltán**

pénzügyi irodavezető

1. függelék

**Alsónána Község Önkormányzatánál**

**2017. január 1. napján**

**foglalkoztatottak száma**

Alsónána Község Önkormányzata 2 fő